b"\n_START_ARTICLE_\nVogalni stolpi\xc4\x8d\n_START_PARAGRAPH_\nVogalni stolpi\xc4\x8d tudi bartizan je majhen vogalni stolp na vrhu bastijona, obzidja ali na vogalu zgradbe, ki ima okrogel ali poligonalen tloris. Obi\xc4\x8dajno je na konzoli in \xc5\xa1trli navzven. Njegov zgornji konec bodisi tvori streho ali plo\xc5\xa1\xc4\x8dad s parapetom in cinami.\n_START_SECTION_\nOpis\n_START_PARAGRAPH_\nVogalni stolpi\xc4\x8di so se prvi\xc4\x8d pojavili v 12. stoletju v srednjeve\xc5\xa1kih gradovih in so bili v 16. stoletju tudi sestavni del utrdb. Kasneje postali le kot dekorativni element v posvetnih stavbah.  Prvotno je slu\xc5\xbeil kot opazovalna to\xc4\x8dka za stra\xc5\xbeo, zato so vedno imeli v zidu odprtine. Pogosto so imeli tudi druge arhitekturne elemente, kot so strelnice in ma\xc5\xa1ikule, prav tako pa so bili pogosto dostopni iz obrambnega hodnika._NEWLINE_Eug\xc3\xa8ne Viollet-le-Duc meni v svojem Dictionnaire raisonn\xc3\xa9 de l'architecture fran\xc3\xa7aise du Xie au XVe si\xc3\xa8cle, da so bili zgodnji vogalni stolpi\xc4\x8di - tako kot nekdanje hurde (zunanji leseni obrambni hodnik) - v celoti sestavljeni iz lesa in da so bili prvi kamniti primeri preprostih vogalnih stolpi\xc4\x8dev z okroglo ali kvadratno osnovo postavljeni na vogalih obzidij in obrambnih stolpov."